Diari Oficial de la Generalitat Valenciana


Sumari del DOGV 5282, del 16-06-2006 (2006/6491)

Notificació a Helmut Rupp i altres de la sentència dictada en les actuacions del juí ordinari número 684/2002.
--------------------------------------------------------------------------------------------------------------

### Dades del document

Número de DOGV
:   5282

Data del DOGV
:   16-06-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/6491


Organisme emissor
:   Jutjat de Primera Instància Número 2 de Dénia

Tipus de document
:   Edicte

Notificació a Helmut Rupp i altres de la sentència dictada en les actuacions del juí ordinari número 684/2002. [2006/Q6491]  
Juí ordinari 684/2002  
Part demandant: M.M.V. Leasing, SL   
Part demandada: Helmut Rüpp, Edda Rüpp i Promociones Tres Palmeras Costa Blanca, SL   
Sobre: reclamació de quantitat  
En el juí a què es fa referència s'ha dictat la resolució el text de la qual, literalment, diu així:   
«Sentència  
Dénia, 4 de maig de 2006  
Marisa Fayos Bonell, magistrada jutgessa titular del Jutjat de Primera Instància i Instrucció número 2 de Dénia i partit, ha vist en juí oral i públic les presents actuacions de juí ordinari 684/2002, seguides a instància de M.M.V. Leasing, SL, que ha comparegut assistit de la procuradora dels tribunals Isabel Daviu i defés pel lletrat Jacinto Soler Padró, contra Helmut Rüpp, Edda Rüpp i Promociones Tres Palmeras Costa Blanca, SL, declarats en rebel·lia, en reclamació de quantitat.   
Decisió  
Que amb l'estimació parcial de la demanda interposada a instància de M.M.V. Leasing, SL, que ha comparegut assistit de la procuradora dels tribunals Isabel Daviu i defés pel lletrat Jacinto Soler Padró, contra Helmut Rüpp, Edda Rüpp i Promociones Tres Palmeras Costa Blanca, SL, declarats en rebel·lia, declare que els demandats, Helmut Rüpp i Edda Rüpp, deuen a l'actora la suma de 31.105,06 euros més els interessos, i absolc Promociones Tres Palmeras Costa Blanca, SL, d'esta petició.  
Que amb l'estimació de l'acció pauliana contra Helmut Rüpp, Edda Rüpp i Promociones Tres Palmeras Costa Blanca, SL, procedix declarar nul·la l'aportació social efectuada pels senyors Rüpp a la societat Promociones Tres Palmeras Costa Blanca, SL, el 13 de setembre de 2000, i declare així mateix la nul·litat de la inscripció registral practicada en virtut d'esta aportació en el Registre Mercantil d'Alacant en el full A-60.323, folis 202 i 203 del tom 2.359, General de Societats, i la del Registre de la Propietat de Pedreguer, Ajuntament d'Ondara, finca 993-N, tom 1480, llibre 88, i les altres que les contradiguen.  
Pel que fa a les costes processals, els codemandats, els senyors Rüpp, quant a la primera petició, i l'actora quant a la primera petició pel que fa a Promociones Tres Palmeras Costa Blanca, SL, i pel que fa a l'acció pauliana a tots els codemandats.  
Cada part pagarà les costes reportades a la seua instància i les comunes a mitges.  
Contra esta sentència, s'hi pot interposar un recurs d'apel·lació davant l'Audiència Provincial d'Alacant que es prepararà davant este jutjat en el termini de cinc dies, comptadors a partir de la notificació a les parts.  
Esta és la meua sentència, que pronuncie, mane i firme».  
Atés el desconeixement de l'actual domicili o residència de la part demandada, mitjançant la provisió de 4 de maig de 2006, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat, per a portar a efecte la diligència de notificació de la sentència als demandats en parador desconegut, Helmut Rüpp, Edda Rüpp i Promociones Tres Palmeras Costa Blanca, SL.  
Dénia, 4 de maig de 2006.. La secretària judicial: María del Carmen Várez Breñas.  
Diligència  
Dénia, 27 de maig de 2005  
L'estenc jo, la secretària judicial, per a fer constar que el present edicte ha quedat fixat en el dia de hui al tauler d'anuncis. En done fe.